open-index/open-wikipedia-markdown huggingface dataset:
Μισέλ Μπάσουλ

Η **Μισέλ Μπάσουλ** είναι Λιβανέζα πρώην αθλήτρια της σκοποβολής.

Ήταν κόρη του Μισέλ και της Μαντλέν Μπάσουλ, που υπήρξαν επίσης αθλητές της σκοποβολής.

Το 1962 στο Ευρωπαϊκό πρωτάθλημα πήλινου στόχου της Βηρυτού κατέκτησε το αργυρό μετάλλιο στο ατομικό σκιτ και το χάλκινο στο ατομικό τραπ. Μια άλλη αθλήτρια με το ίδιο όνομα, πιθανώς η μητέρα της Μαντλέν Μπάσουλ, κέρδισε το χάλκινο μετάλλιο στο ατομικό σκιτ.

Το 1966 στο Παγκόσμιο πρωτάθλημα σκοποβολής του Βίζμπαντεν κατέλαβε την 7η θέση στο ατομικό τραπ.

## Παραπομπές


Κατηγορία:Λιβανέζες αθλήτριες της σκοποβολής
Κατηγορία:Κάτοχοι μεταλλίων του Ευρωπαϊκού Πρωταθλήματος Πήλινου Στόχου
Μαργραβάτο του Βρανδεμβούργου

Το **Μαργραβάτο του Βρανδεμβούργου** (γερμανικά: *Markgrafschaft Brandenburg*) ήταν σημαντικό πριγκιπάτο της Αγίας Ρωμαϊκής Αυτοκρατορίας από το 1157 έως το 1806 που έπαιξε καθοριστικό ρόλο στην ιστορία της Γερμανίας και της Κεντρικής Ευρώπης.

Το Βρανδεμβούργο αναπτύχθηκε από τη Βόρειο Μαρκιωνία, που ιδρύθηκε στην επικράτεια των Σλάβων Βενέδων. Οι κυρίαρχοι μαργράβοι του ιδρύθηκαν ως διάσημοι πρίγκιπες-εκλέκτορες με το Χρυσούν Διάταγμα του 1356, επιτρέποντάς τους να ψηφίσουν στην εκλογή αυτοκράτορα της Αγίας Ρωμαϊκής Αυτοκρατορίας. Έτσι το κράτος έγινε επίσης γνωστό ως Εκλεκτορικό Βρανδεμβούργο ή Εκλεκτοράτο του Βρανδεμβούργου.

Ο Οίκος των Χοεντσόλερν ανήλθε στο θρόνο του Βρανδεμβούργου το 1415. Το 1417 ο Φρειδερίκος Α΄ μετακόμισε την πρωτεύουσά του από το Βρανδεμβούργο επί του Χάβελ στο Βερολίνο. Μέχρι το 1535 το Εκλεκτοράτο είχε έκταση περίπου 10.000 τετραγωνικά μίλια και πληθυσμό 400.000. Υπό την ηγεσία των Χοεντσόλερν, το Βρανδεμβούργο μεγάλωσε γρήγορα στην εξουσία κατά τον 17ο αιώνα και κληρονόμησε το Δουκάτο της Πρωσίας. Το προκύπτον Βρανδεμβούργο-Πρωσία ήταν ο προκάτοχος του Βασιλείου της Πρωσίας, το οποίο έγινε το κορυφαίο γερμανικό κράτος κατά τον 18ο αιώνα. Αν και ο υψηλότερος τίτλος των Εκλεκτόρων ήταν «Βασιλιάς στην Πρωσία/της Πρωσίας», η εξουσία τους παρέμεινε στο Βρανδεμβούργο και την πρωτεύουσα του Βερολίνου.

Το Μαργραβάτο του Βρανδεμβούργου τελείωσε με τη διάλυση της Αγίας Ρωμαϊκής Αυτοκρατορίας το 1806. Αντικαταστάθηκε μετά τους Ναπολεόντειους Πολέμους με την πρωσική Επαρχία Βρανδεμβούργου το 1815. Το Βασίλειο της Πρωσίας πέτυχε την ενοποίηση της Γερμανίας και τη δημιουργία της Γερμανικής Αυτοκρατορίας το 1871. Καθώς η Πρωσία ήταν ο νόμιμος προκάτοχος του ηνωμένου Γερμανικού Ράιχ του 1871-1945, και ως άμεσος πρόγονος της σημερινής Ομοσπονδιακής Δημοκρατίας της Γερμανίας, το Βρανδεμβούργο είναι ένας από τους γραμμικούς προγόνους της σημερινής Γερμανίας.

## Παραπομπές
*
* at Brandenburg1260.de.
*
*Historical map of Brandenburg, 1789
* by Theodor Fontane, 1899 at Lexikus.de.

Κατηγορία:Μαρκιονίες της Αγίας Ρωμαϊκής Αυτοκρατορίας
Κατηγορία:Άνω Σαξωνικός Κύκλος
Ιωάννα Σίβυλλα του Χάναου-Λίχτενμπεργκ

Η **Ιωάννα-Σίβυλλα**, γερμ.: Johanna Sibylla von Hanau-Lichtenberg (6 Ιουλίου 1564  στο κάστρο του Λίχτενμπεργκ - 24 Μαρτίου 1636 στο Ρούνκελ) ήταν κόρη του κόμη του Χάναου-Λίχτενμπεργκ και με τον γάμο της έγινε κόμισσα του Βηντ-Ρούνκελ.

## Βιογραφία
Ήταν το πρώτο παιδί του Φιλίππου Ε΄ κόμη του Χάναου-Λίχτενμπεργκ από τον πρώτο γάμο του με τη Λουδοβίκα-Μαργαρίτα των Τσβάιμπρυκεν (1540-1569), κόρη του Ιακώβου κόμη του Τσβάιμπρυκεν-Μπιτς.

Την 1η Φεβρουαρίου 1582 η Γιοχάνα-Σίβυλλα παντρεύτηκε τον Γουλιέλμο Δ΄ κόμη του Βηντ-Ρούνκελ και του Ίζενμπεργκ (1581 - 13 Σεπτεμβρίου 1612), γιο του Ιωάννη Δ΄ κόμη του Βηντ-Ρούνκελ και του Ίζενμπουργκ (15 Ιουνίου 1581) και της Αικατερίνης του Χάναου (1525-1581). Ο Γουλιέλμος διαδέχθηκε τον πατέρα του το 1581 ως κόμης στο Άνω Βηντ (δηλ. στο Ρούνκελ και στο Ντήρντοφ) και στο υπόλοιπο Βηντ το 1595.

## Οικογένεια
* Γιουλάνα (απεβ. 24 Αυγούστου 1635), παντρεύτηκε στις 18 Μαΐου 1634 με τον Λουδοβίκο Δ΄ κόμη του Λέβενσταϊν-Βέρτχαϊμ (1598-1657).
* Eλισάβετ (24 Αυγούστου 1593 - 28 Ιουνίου 1635), παντρεύτηκε στις 13 Σεπτεμβρίου 1614 με τον Φίλιππο κόμη του Ζολμς-Χόενζολμς-Λιχ.
* Αικατερίνα-Φιλιππίνα-Βάλπουργκις (απεβ. 1647), παντρεύτηκε στις 29 Οκτωβρίου 1611 στο Σάντεκ με τον Χριστόφορο κόμη του Λάινινγκεν-Βέστερμπουργκ (απεβ. 1635).
* Η Μαρία- Άννα-Μαγδαληνή, παντρεύτηκε το 1628 με τον Αδόλφο του Γύλιχ-Ντέρινγκεν.
* Αιμιλία.
* Γιοχαννέτα.

## Βιβλιογραφικές αναφορές
* Adrian Willem Eliza Dek: *De Afstammelingen van Juliana van Stolberg tot aan het jaar van de vrede van Munster*, Zaltbommel, 1968.
* Detlev Schwennicke: *Europäische Stammtafeln: Stammtafeln zur Geschichte der Europäischen Staaten* . NF IV, Taf. 36.
* Reinhard Suchier: *Genealogie des Hanauer Grafenhauses*, σε: *Festschrift des Hanauer Geschichtsvereins zu seiner fünfzigjährigen Jubelfeier am 27.* *Αύγουστος 1894*, Χάναου, 1894
* Ernst J. Zimmermann: *Hanau Stadt und Land*, 3rd ed., Hanau 1919, επανεκτύπωση 1978

## Υποσημειώσεις


Κατηγορία:Οίκος του Χάναου
Κατηγορία:Γερμανίδες κόμισσες
Αικατερίνη του Χάναου-Λίχτενμπεργκ

Η **Αικατερίνη**, γερμ.: Katharina von Hanau-Lichtenberg (30 Ιανουαρίου 1568  στο Μπούσβαϊλερ (τώρα Μπουξβιλέρ) - 6 Αυγούστου 1636) ήταν κόρη του κόμη του Χάναου-Λίχτενμπεργκ και με τον γάμο της έγινε (κόμισσα;) του Λίμπουργκ-Σπέκφελντ.

## Βιογραφία
Ήταν η δεύτερη κόρη του Φιλίππου Ε΄ και της συζύγου του Λουδοβίκας-Μαργαρίτας των Τσβάιμπρυκεν (1540–1569), κόρης του Φρειδερίκου Γ¨ κόμη του Τσβάιμπρυκεν-Μπιτς.

## Οικογένεια
Παντρεύτηκε τον Σενκ-Έμπερχαρντ του Λίμπουργκ-Σπέκφελντ (3 Οκτωβρίου 1560 - 26 Φεβρουαρίου 1622) και είχε τουλάχιστον δύο γιους: 

* Λουδοβίκος-Φίλιππος (1588–1627).
* Γεώργιος-Φρειδερίκος (1596–1651), παντρεύτηκε την Μαγδαληνή-Ελισάβετ του Χάναου-Μύντσενμπεργκ-Σβάρτσενφελς.

## Παραπομπές σε πηγές


Κατηγορία:Οίκος του Χάναου
Τζώνης Σιστοβάρης

Ο **Γιάννης "Τζώνης" Σιστοβάρης** είναι Έλληνας πρώην αθλητής της σκοποβολής.

Στο Πανελλήνιο πρωτάθλημα σκοποβολής πήλινου στόχου υπήρξε συνολικά πέντε φορές πρωταθλητής (συμπεριλαμβανομένων και των πρωταθλημάτων του 1963, 1968 και του 1969) και μια φορά δευτεραθλητής το 1961.

Το 1962 στο Ευρωπαϊκό πρωτάθλημα πήλινου στόχου της Βηρυτού αναδείχθηκε πρωταθλητής στο ατομικό σκιτ και την ίδια χρονιά κατέλαβε την 10η θέση στο Παγκόσμιο πρωτάθλημα σκοποβολής του Καΐρου στο ίδιο αγώνισμα. Το 1963 κατετάγει 15ος στο Ευρωπαϊκό πρωτάθλημα του Μπρνο.

Με την εθνική ομάδα σκοποβολής της Ελλάδας συμμετείχε στο πρώτο μεταπολεμικό Βαλκανικό πρωτάθλημα πήλινου στόχου της Αθήνας το 1967 κατακτώντας το χρυσό μετάλλιο στο ομαδικό σκιτ και το χάλκινο στο ατομικό.

To 2008 βραβεύτηκε από την Σκοπευτική Ομοσπονδία Ελλάδος ως ο κορυφαίος εν ζωή αθλητής που πρόσφερε διεθνείς διακρίσεις στη διάρκεια των 75 χρόνων της. Ήταν αθλητής του Ο.Φ.Κ.Ο..

## Παραπομπές


Κατηγορία:Έλληνες αθλητές της σκοποβολής
Κατηγορία:Σκοπευτές ΟΦΚΟ
Κατηγορία:Κάτοχοι μεταλλίων του Βαλκανικού Πρωταθλήματος Πήλινου Στόχου
Κατηγορία:Κάτοχοι μεταλλίων του Ευρωπαϊκού Πρωταθλήματος Πήλινου Στόχου
Φλοριμόν ντε Μερσί-Αρζαντώ

Ο **Φλοριμόν Κλόντ, Κόμης ντε Μερσί-Αρζαντό** (γαλλικά: **Florimont-Claude de Mercy-Argenteau**, 20 Απριλίου 1727 - 25 Αυγούστου 1794) ήταν Αυστριακός διπλωμάτης.

## Βιογραφία
Γεννήθηκε στη Λιέγη του Βελγίου και πατέρας του ήταν ο Αντουάν, Κόμης ντε Μερσί-Αρζαντό. Εισήλθε στη διπλωματική υπηρεσία της Αυστρίας στο Παρίσι , κάτω από την εκπαίδευση του πρίγκιπα του Κάνατς- Ρίτμπεργκ. Έγινε αυστριακός υπουργός στο Τορίνο στην αυλή του βασιλιά Κάρολου Εμμανουήλ Γ΄ της Σαρδηνίας, στην Αγία Πετρούπολη στο παλάτι της Μεγάλης Αικατερίνης, και στη συνέχεια στο Παρίσι στην αυλή του βασιλιά Λουδοβίκου ΙΕ’ της Γαλλίας το 1766. Στο Παρίσι, το πρώτο που έκανε ήταν να ενισχύσει τη συμμαχία μεταξύ Γαλλίας και Αυστρίας, η οποία παγιώθηκε το 1770 από το γάμο του Δελφίνου, (τον μετέπειτα Λουδοβίκος ΙΣΤ’), με την Αρχιδούκισσα Μαρία Αντωνία της Αυστρίας, τη νεότερη κόρη της αυτοκράτειρας Μαρία Θηρεσίας, στη συνέχεια γνωστή ως Βασίλισσα Μαρία Αντουανέτα. Όταν ο Λουδοβίκος ΙΣΤ’ και η Μαρία Αντουανέτα ανέβηκαν στο θρόνο της Γαλλίας το 1774, ο Κόμης ντε Μερσί-Αρζαντό έγινε ένα από τα πιο ισχυρά πρόσωπα στο γαλλικό παλάτι λόγω της επιρροής του στην Μαρία Αντουανέτα, η οποία τον έκανε μη δημοφιλή ανάμεσα στους κύκλους των ευγενών και τους Γαλλικού λαού. Βρισκόταν στο Παρίσι τα ταραχώδη χρόνια που οδήγησαν στη Γαλλική Επανάσταση, και έδωσε ισχυρή βοήθεια στους υπουργούς Οικονομικών Λουμενί Ντε Μπριέν και Νεκέρ. Το 1792, έγινε γενικός κυβερνήτης των αυστριακών Κάτω Χωρών, τα οποία δεν ήταν πλέον σε πλήρη υποταγή από την Αυστρία. Εκεί, η ικανότητα και η εμπειρία του τον έκαναν πολύ επιτυχημένο κυβερνήτη. Αν και στην αρχή ήταν υπέρ των μετριοπαθών λύσεων, ο Κόμης ντε Μερσί-Αρζαντό υποστήριξε τελικά την κίνηση της Αυστρίας να πολεμήσει τον πρώην σύμμαχό της μετά το ξέσπασμα της Γαλλικής Επανάστασης. Τον Ιούλιο του 1794 διορίστηκε Αυστριακός πρέσβης στη Βρετανία, αλλά πέθανε μερικές ημέρες μετά την άφιξη του στο Λονδίνο.

Τον ρόλο του κόμη ντε Μεσρσί, τον ερμήνευσε ο ηθοποιός Χένρι Στέφενσον στην ταινία του 1938 «Μαρία Αντουανέτα» και ο Στιβ Κογκάν στην ομότιτλη ταινία του 2006.

## Παραπομπές

*  

Κατηγορία:Αυστριακοί διπλωμάτες
Μπιρέντρα

Ο **Μπιρέντρα Μπιρ Μπικράμ Σαχ Ντεβ** (Νεπαλέζικα:वीरेन्द्र वीर विक्रम शाह, 29 Δεκεμβρίου 1945 - 1 Ιουνίου 2001) ήταν ο βασιλιάς του Νεπάλ από το 1972 μέχρι το 2001, ήταν ο μεγαλύτερος γιος του βασιλιά Μαχέντρα του Νεπάλ και βασίλεψε μέχρι την δολοφονία του στην Νεπαλική Βασιλική σφαγή του 2001.

## Παραπομπές


Κατηγορία:Μονάρχες του Νεπάλ
Κατάλογος πρωθυπουργών της Νέας Ζηλανδίας

Ο πρωθυπουργός είναι ο επικεφαλής της κυβέρνησης της Νέας Ζηλανδίας και αρχηγός του υπουργικού συμβουλίου της Νέας Ζηλανδίας. Επισήμως, ο πρωθυπουργός διορίζεται από τον Γενικό Κυβερνήτη της Νέας Ζηλανδίας αλλά πρέπει να κατέχει την εμπιστοσύνη του εκλεγμένου κοινοβουλίου της Νέας Ζηλανδίας. Ο πρωθυπουργός είναι πάντα μέλος του Κοινοβουλίου και συνήθως αρχηγός του μεγαλύτερου κόμματος σε αυτό.
Ο αρχικός τίτλος για τον πρωθυπουργό ήταν "αποικιακός γραμματέας" ("Colonial Secretary of New Zealand") και άλλαξε επίσημα σε "premier" το 1869. To 1902 ο τίτλος άλλαξε σε Πρωθυπουργός.

## Κατάλογος πρωθυπουργών της Νέας Ζηλανδίας

## Παραπομπές


Νεα Ζηλανδια
Διάταξη σε Γκρι και Μαύρο Νο 1 (πίνακας)

**Διάταξη σε Γκρι και Μαύρο Νο 1** είναι ο τίτλος πίνακα του Αμερικανού ζωγράφου Τζέιμς ΜακΝίλ Γουίστλερ. Ο εν λόγω πίνακας είναι πιο γνωστός με την ονομασία **Η μητέρα του  Γουίστλερ** καθώς απεικονίζει τη μητέρα του καλλιτέχνη, Άννα ΜακΝίλ Γουίστλερ.  

Ο Γουίστλερ ζωγράφισε το συγκεκριμένο πίνακα το 1871. Έχει 1,44μ. ύψος και 1,624μ. πλάτος και εκτίθεται στο Μουσείο Ορσέ του Παρισιού.

## Παραπομπές


Κατηγορία:Έργα τέχνης
Μοκέτσι Ματζόρο

Ο **Μοκέτσι Ματζόρο** (Moeketsi Majoro, γεννημένος στις 3 Νοεμβρίου 1961) είναι οικονομολόγος και πολιτικός του Λεσότο που υπηρέτησε ως πρωθυπουργός του Λεσότο από τον Μάιο του 2020 έως τις 28 Οκτωβρίου 2022. Υπήρξε προηγουμένως υπουργός Οικονομικών στην κυβέρνηση του Τομ Ταμπάνε από το 2017 έως το 2020. Ο Ματζόρο εκπροσωπεί την 33η εκλογική περιφέρεια Θετσάνε στην Εθνοσυνέλευση από την εκλογή του το 2017. Ήταν προηγουμένως γερουσιαστής και υπουργός Αναπτυξιακού Σχεδιασμού από το 2013 έως το 2015. Ανήκει στο κόμμα Σύμβαση Όλων των Μπασότο (ABC).

## Πρώτα χρόνια και εκπαίδευση
Γεννήθηκε στις 3 Νοεμβρίου 1961 στο Τσικοάνε της επαρχίας Λερίμπε, στην Μπασουτολάνδη. Απέκτησε πτυχίο μπάτσελορ στα Οικονομικά από το Εθνικό Πανεπιστήμιο του Λεσότο και απέκτησε διδακτορικό στα Οικονομικά των Φυσικών Πόρων και πτυχίο Μάστερ στα Γεωργικά Οικονομικά από το Κρατικό Πανεπιστήμιο της Ουάσιγκτον. 

## Καριέρα
Ο Ματζόρο ήταν Λέκτορας Οικονομικών στο Εθνικό Πανεπιστήμιο του Λεσότο μεταξύ 1991 και 2000. Προσλήφθηκε στο υπουργείο Οικονομικών ως δημοσιονομικός αναλυτής το 2000 και εργάστηκε στη θέση πριν προαχθεί ως κύριος γραμματέας το 2004. Υπηρέτησε την Αφρικανική Ομάδα 1 της Περιφέρειας του Διεθνούς Νομισματικού Ταμείου (ΔΝΤ) ως εκτελεστικός διευθυντής και αναπληρωτής εκτελεστικός διευθυντής μεταξύ 2008 και 2012. 

Τον Ιανουάριο του 2013 διορίστηκε υπουργός Αναπτυξιακού Σχεδιασμού από τον πρωθυπουργό Τομ Ταμπάνε. Είχε προηγουμένως διοριστεί ως γερουσιαστής. Η κυβέρνηση καταψηφίστηκε στις γενικές εκλογές του 2015. Στις γενικές εκλογές του 2017, εξελέγη βουλευτής στην 33η περιφέρεια της Θετσάνε. Ο Ταμπάνε επέστρεψε ως πρωθυπουργός και τον διόρισε υπουργό Οικονομικών. 

Το 2020 ο Ταμπάνε δέχθηκε πίεση να παραιτηθεί λόγω της φερόμενης εμπλοκής του στη δολοφονία της πρώην συζύγου του. Στις 22 Μαρτίου 2020 η Ομάδα του ABC στην Εθνοσυνέλευση εξέλεξε τον Ματζόρο ως διάδοχο του Ταμπάνε με 26 από τις  συνολικά 46 ψήφους.  

### Πρωθυπουργία
Στις 12 Μαΐου 2020 ο Ματζόρο ανακοινώθηκε ως ο επόμενος πρωθυπουργός αφού ο Ταμπάνε είχε απωλέσει την πλειοψηφία του στη βουλή. Ο Ταμπάνε ανακοίνωσε την παραίτησή του στις 18 Μαΐου με ισχύ την επόμενη μέρα.  Ο Ματζόρο ορκίστηκε πρωθυπουργός στις 20 Μαΐου.   Ανακοίνωσε το υπουργικό του συμβούλιο την επόμενη μέρα, το οποίο περιελάμβανε τον αρχηγό του Δημοκρατικού Κογκρέσου Μαθιμπέλι Μοχόθου ως αναπληρωτή του. Αποτελείται κυρίως από βουλευτές προερχόμενους από το ABC και το DC με άλλους ηγέτες από κόμματα της αντιπολίτευσης που υπηρετούν στο υπουργικό συμβούλιο.   Ο Ματζόρο έκανε το πρώτο του διεθνές ταξίδι ως πρωθυπουργός στις 12 Ιουνίου στη Νότια Αφρική και συναντήθηκε με τον πρόεδρο Σίριλ Ραμαφόζα.
## Προσωπική ζωή
Ο Ματζόρο είναι παντρεμένος με την Μασεκοαλάνε Μαμούσα Ρανχέλεπε (Masekoalane Mamusa Rankhelepe). Το ζευγάρι έχει δύο παιδιά. 

## Παραπομπές


## Εξωτερικοί σύνδεσμοι

* Διαχείριση - Αξιότιμος Υπουργός 
* Γνωρίστε τον νέο υποψήφιο πρωθυπουργό του Λεσότο, Moeketsi Majoro - EWN 

Κατηγορία:Πρωθυπουργοί του Λεσότο
Αματοξίνες

Οι **αματοξίνες** (αγγλ. *amatoxins*) είναι σπάνιες τοξίνες που απαντώνται στο φυτικό βασίλειο. Αποτελούν μια υποομάδα τουλάχιστον δέκα τοξινών, που συναντώνται σε διάφορα γένη δηλητηριωδών μανιταριών, όπως ο Αμανίτης ο φαλλοειδής (*Amanita phalloid*), και σε διάφορα είδη του γένους *Amanita*, καθώς και ορισμένα είδη μυκήτων *Conocybe*, *Galerina* και *Lepiota*.

## Χημική δομή
Οι αματοξίνες έχουν παρόμοια χημική δομή. Αποτελούνται από οκτώ υπολείμματα αμινοξέων διατεταγμένα σε μακροκυκλικό σχήμα, γενικής πεντακυκλική δομής, με κύκλους προλίνης και του παραγώγου της, της τρυπτοφάνης.

Απομονώθηκαν για πρώτη φορά το 1941 από τους βιοχημικούς Heinrich Wieland και Rudolf Hallermayer του Πανεπιστημίου του Μονάχου. Όλες οι αματοξίνες είναι ολιγοπεπτίδια που συντίθενται ως προ-πρωτεΐνες 35 αμινοξέων, από τα οποία 8 αμινοξέα τελικά διασπώνται από μια προπυλική ολιγοπεπτιδάση.

Μέχρι σήμερα είναι γνωστές εννέα αματοξίνες με γνωστή χημική δομή:
thumb|right|295px|Ο χημικός σκελετός (βλ. ''μαύρο χρώμα'') είναι ίδιος σε όλες τις αματοξίνες και δύναται να υπάρχουν πέντε υπο-ομάδες (''κόκκινο χρώμα'') με διαφοροποιήσεις.

::

Η *δ-αμανιτίνη* υπάρχει επίσης, αλλά η χημική της δομή δεν έχει ακόμη εξακριβωθεί με λεπτομέρεια.

## Μηχανισμός δράσεως
Οι αματοξίνες δρουν κυρίως στην RNA πολυμεράση II, την οποία αναστέλλουν, εμποδίζοντας τη σύνθεση του αγγελιοφόρου RNA σε κύτταρα. 

Η αναστολή της σύνθεσης mRNA αποκλείει αυτήν από όλες τις πρωτεϊνες και, κατά συνέπεια, προκαλεί διαφοροποιήσεις του μεταβολισμού των κυττάρων. Αυτό οδηγεί σε διακοπή των βασικών λειτουργιών των κυττάρων. Μεταξύ αυτών των οργάνων, το ήπαρ, το οποίο είναι από τα πρώτα όργανα που υφίστανται την απορρόφηση της τοξίνης από το πεπτικό σύστημα, γίνεται γρήγορα στόχος για την α-αμανιτίνη, ειδικά επειδή βρίσκεται στο επίκεντρο των διαδικασιών αποτοξινώσεως του οργανισμού.

## Κλινικά συμπτώματα
Το ζωτικό όργανο που επηρεάζεται πολύ είναι το ήπαρ, επειδή είναι το πρώτο που έρχεται σε επαφή με τις αματοξίνες μετά την απορρόφηση από το πεπτικό σύστημα. Επίσης οι νεφροί μπορεί να επηρεαστούν. 

Η RNA πολυμεράση του αμανίτη του φαλλοειδή δεν είναι ευαίσθητη στις επιδράσεις των αματοξινών, οπότε ο μύκητας δεν επηρεάζεται. 

## Παραπομπές


Αματοξινες
Αναστασία Σπυριδωνίδου

Η **Αναστασία Σπυριδωνίδου** (γεν. στις 11 Ιουνίου 1997 στη Βέροια) είναι Ελληνίδα ποδοσφαιρίστρια η οποία αγωνίζεται ως επιθετικός μέσος για τον Παναθηναϊκό και την εθνική ομάδα γυναικείου ποδοσφαίρου στην Ελλάδα, όπου έχει 11 εμφανίσεις και 3 τέρματα.

## Παραπομπές

Κατηγορία:Ποδοσφαιρίστριες Εθνικής Ελλάδας
Κατηγορία:Ελληνίδες ποδοσφαιρίστριες
Κατηγορία:Ποδοσφαιρίστριες ΠΑΟΚ
Κατηγορία:Ποδοσφαιρίστριες Πάρμα
Μαρία της Βοημίας

Η **Μαρία**, τσεχ.: Marie Česká z Přemyslovců (π. 1124 - μετά το 1172) από τον Οίκο των Πρεμυσλιδών ήταν κόρη του δούκα της Βοημίας και με τους γάμους της έγινε πρώτα δούκισσα της Βαυαρίας και μετά μαργαραβίνα του Μπάντεν.

## Βιογραφία
Ήταν η μόνη κόρη του Σομπιέσλαφ Α΄ δούκα της Βοημίας και της Aδελαΐδας των Άρπαντ, κόρης του Άλμος πρίγκιπα της Ουγγαρίας (γιου του Γκέζα Α΄ της Ουγγαρίας). Για να ενισχύσει τους δεσμούς μεταξύ της Βοημίας και των Γερμανών ευγενών, ο πατέρας της την πάντρεψε με τον Λεοπόλδο των Μπάμπενμπεργκ, μάργραβο της Αυστρίας, στις 28 Σεπτεμβρίου 1138.  Η νύφη ήταν 14 ετών και ο γαμπρός ήταν 30. Η συμμαχία Βοημίας-Αυστρίας επιβεβαιώθηκε, όταν η μικρότερη αδελφή του Λεοπόλδου Δ΄, η Γερτρούδη, παντρεύτηκε τον ανιψιό του Σομπιέσλαφ Α΄, τον Βλαδίσλαο Β΄ δούκα της Βοημίας, δύο χρόνια αργότερα.

Το 1139, έναν χρόνο μετά τον γάμο της Μαρίας, ο Κορράδος Γ΄ των Χόενσταουφεν βασιλιάς της Γερμανίας, έχοντας εκτοπίσει τον Ερρίκο Ι΄ των Γουέλφων δούκα της Βαυαρίας, έδωσε ως φέουδο το δουκάτο της Βαυαρίας στον Οίκο των Μπάμπενμπεργκ, που κυβερνούσε το μαργραβάτο της Αυστρίας από το 976. Ο μάργραβος Λεοπόλδος ήταν ετεροθαλής αδελφός του Κορράδου Β΄ από τη μητέρα τους Αγνή του Βάιλμπλινγκεν. ο βασιλιάς μπορεί επίσης να είχε βοηθήσει στη διευθέτηση των δυναστικών δεσμών με τους Πρεμυσλίδες της Βοημίας. Ο Λεοπόλδος ανέλαβε την εξουσία στη Βαυαρία, ωστόσο έπρεπε να αντιμετωπίσει τη διεκδίκηση που ήγειρε ο μικρότερος αδελφός του Ερρίκου Ι΄, ο  Γουέλφος ΣΤ΄ .

Ο πρώτος γάμος της Μαρίας διήρκεσε τρία χρόνια, τελειώνοντας με το αδόκητο τέλος του Λεοπόλδου στο αβαείο Νήντεραλταϊχ το 1141. Καθώς ο γάμος δεν παρήγαγε διαδόχους για τον Λεοπόλδο, η Αυστρία και η Βαυαρία κληρονομήθηκαν στον μεγαλύτερο αδελφό του, τον Ερρίκο Β΄.

Έναν χρόνο αργότερα η Μαρία ξαναπαντρεύτηκε τον Χέρμαν Γ΄ των Τσέρινγκεν, ο οποίος ήταν μάργραβος του Μπάντεν από το 1130. Η Μαρία ήταν η δεύτερη σύζυγός του. Ο Χέρμαν Γ΄ συμμετείχε στη Β΄ Σταυροφορία και το 1151 του δόθηκε η μαρκιωνία της Βερόνας από τον Κορράδο Γ΄. Παρέμεινε πιστός υποστηρικτής της δυναστείας Χοενστάουφεν κατά τη διάρκεια των Ιταλικών εκστρατειών τού διαδόχου τού Κορράδου Γ΄, τού Φρειδερίκου Α΄.

Ο Χέρμαν Γ΄ απεβίωσε στις 16 Ιανουαρίου 1160. Η Μαρία δεν εμφανίζεται στις πηγές από τότε, αν και ήταν ζωντανή το 1172. Τάφηκε στο αβαείο Μπάκνανγκ.

## Οικογένεια
Παντρεύτηκε πρώτα το 1138 τον Λεοπόλδο των Μπάμπενμπεργκ μάργραβο της Αυστρίας και δούκα της Βαυαρίας· δεν απέκτησαν απογόνους και ο Λεοπόλδος απεβίωσε το 1141.

Το 1139 η Μαρία έκανε δεύτερο γάμο, με τον Χέρμαν Γ΄ των Τσέρινγκεν μάργραβο του Μπάντεν & της Βερόνας και είχε τα ακόλουθα παιδιά:
* (;) Γερτρούδη (απεβ. πριν το 1225), παντρεύτηκε το 1180 τον Αλβέρτο κόμη του Ντάγκσμπουργκ (απεβ. 1211).

## Βιβλιογραφικές αναφορές


## Πηγές
* 
* Vaníček V., Soběslav I. Přemyslovci v kontekstu evropských dějin v letech 1092-1140, Praha-Litomyšl 2007, s. 288-290.

Κατηγορία:Μαργραβίνες της Γερμανίας
Κατηγορία:Οίκος των Πρεμυσλιδών
Κατηγορία:Δούκισσες της Αυστρίας
Κατηγορία:Δούκισσες της Βαυαρίας
Μαρία του Άικεν

Η **Μαρία**, γερμ.: Maria van Eicken (1571 στις Βρυξέλλες - 21 Απριλίου 1636 στη μονή Πόρτα Ανγκέλικα, στην κοιλάδα Φλάουμπαχ, κοντά στο Tράις-Κάρντεν) ήταν η σύζυγος του Eδουάρδου-Φορτουνάτου μαργράβου του Μπάντεν-Μπάντεν.

## Βιογραφία

Γεννήθηκε στις Βρυξέλλες ως κόρη του Γιόοστ φαν ντερ Άυκεν, κυρίου του Nέντερλοο και κυβερνήτη της πόλης Μπρέντα, και της Βαρβάρας ντε Μολ, κόρης του Mάρτιν ντε Μολ, Μεγάλου επί του Κυνηγίου-με-γεράκια του βασιλιά της Ισπανίας στις Ισπανικές Κάτω Χώρες.

Στις 13 Μαρτίου 1591 στις Βρυξέλλες παντρεύτηκε τον Εδουάρδο-Φορτουνάτο μάργραβο του Μπάντεν-Μπάντεν. Δεδομένου ότι η Μαρία δεν ανήκε στους ανώτερους ευγενείς, δεν θεωρήθηκε ισότιμη σύζυγος για έναν μάργραβο και τα παιδιά τους δεν έγιναν δεκτά ως συγγενείς από τον εξάδελφό του Eρνέστο-Φρειδερίκο μάργραβο του Μπάντεν-Ντούρλαχ. Ωστόσο ο γιος τους Γουλιέλμος θα κληρονομήσει το Μπάντεν-Μπάντεν.

## Οικογένεια
Η Mαρία και ο Εδουάρδος-Φορτουνάτος είχαν τα ακόλουθα παιδιά:
* Γουλιέλμος (1593–1677), μάργραβος του Μπάντεν-Μπάντεν.
* Χέρμαν-Φορτουνάτος (1595–1665), μάργραβος του Μπάντεν-Ρόντεμαχερν.
* Κάρολος-Αλβέρτος (1598 στο Kάστελαουν - 1626 στο κάστρο Χούντσλος, όταν πυροβολήθηκε κατά λάθος), απεβ. 28 ετών.
* Άννα-Μαρία-Λουκρητία (1592 Mουράνο - 1654 στο Kάστελαουν).

## Βιβλιογραφικές αναφορές
* Joachim Kühn: *Der Roman der Marie van Eycken*, σε: *Ehen zur linken Hand in der europäischen Geschichte*, Koehler, Στουτγκάρδη, 1968, σελ.&nbsp;105–123

## Παραπομπές


Κατηγορία:Μαργραβίνες του Μπάντεν-Μπάντεν
Αικατερίνη Ούρσουλα του Χόεντσολερν-Χέχινγκεν

Η **Αικατερίνη Ούρσουλα** (γερμ. *Katharina Ursula von Hohenzollern-Hechingen*, 1610 - 2 Ιουνίου 1640, Μπάντεν-Μπάντεν) του Οίκου του Χόεντσολερν ήταν πριγκίπισσα του Χοεντσόλλερν-Χέχινγκεν και με το γάμο της έγινε μαργραβίνη του Μπάντεν-Μπάντεν.

## Βιογραφία
Ήταν το ένατο παιδί και η πέμπτη κόρη του Ιωάννη Γεωργίου του Χοεντσόλλερν-Χέχινγκεν και της Φραγκίσκης, κόρης του Κόμη του Ζαλμ-Ντάουν.

## Οικογένεια
Παντρεύτηκε στις 13 Οκτωβρίου 1624 το Γουλιέλμο του Μπάντεν-Μπάντεν και είχε δεκατέσσερα παιδιά:
* Φερδινάνδος Μαξιμιλιανός (1625 - 1669), διάδοχος Πρίγκιπας του Μπάντεν-Μπάντεν.
* Λεοπόλδος Γουλιέλμος (1626 - 1671), Μαργράβος του Μπάντεν-Μπάντεν.
* Φίλιππος Σιγισμόνδος (1627 - 1647), σκοτώθηκε στη μάχη.
* Γουλιέλμος Χριστόφορος (1628 - 1652), Μαργράβος του Μπάντεν.
* Χέρμαν (1628 - 1691), Μαργράβος του Μπάντεν.
* Bερνάρδος (1629 - 1648).
* Φραγκίσκος (1637).
* Iσαβέλλα Κλάρα Ευγενία (1630 - 1632).
* Αικατερίνη Φραγκίσκη Ερριέττα (1631 - 1691).
* Κλαυδία (γενν. 15 Μαΐου 1633).
* Ερριέττα (γενν. 12 Ιουλίου 1634).
* Άννα (1634 - 1708).
* Μαρία (1636).
* Μαρία Ιουλιανή (1638).

## Παραπομπές σε πηγές


Κατηγορία:Γερμανίδες κόμισσες
Κατηγορία:Οίκος των Χοεντσόλερν
Κατηγορία:Μαργραβίνες του Μπάντεν-Μπάντεν
Πανελλήνιοι αγώνες σκοποβολής πήλινου στόχου 1967

Οι **Πανελλήνιοι αγώνες σκοποβολής πήλινου στόχου 1967** ήταν διοργάνωση των Πανελλήνιων σκοπευτικών αγώνων πήλινου στόχου, που διεξήχθη υπό την εποπτεία της Σκοπευτικής Ομοσπονδίας Ελλάδος (ΣΚ.Ο.Ε.). Το Πανελλήνιο πρωτάθλημα τραπ έλαβε χώρα στο Σκοπευτήριο Καισαριανής, στην Αθήνα μεταξύ 17 και 18 Ιουνίου του 1967. Διεξήχθη μόνο η κατηγορία όπεν (άνδρες και γυναίκες). Πρωταθλητής αναδείχθηκε ο Γεώργιος Πάγκαλος του Ο.Φ.Κ.Ο. με 189 επιτυχίες.

Οι αγώνες τραπ ήταν ταυτόχρονα και προκριματικοί για την κατάρτιση της εθνικής ομάδας η οποία θα συμμετείχε στο πρώτο μεταπολεμικό Βαλκανικό πρωτάθλημα πήλινου στόχου της Αθήνας.

## Κάτοχοι μεταλλίων

## Αποτελέσματα
### Τραπ
Παρακάτω αναφέρονται οι έξι πρώτοι αθλητές.

## Παραπομπές


1967
Κατηγορία:Διοργανώσεις σκοποβολής στην Αθήνα
Κατηγορία:Σκοποβολή το 1967
Μαρία Άννα του Σβάρτσενμπεργκ

Η **Μαρία Άννα** (γερμ. *Maria Anna von Schwarzenberg*, 25 Δεκεμβρίου 1706 - 12 Ιανουαρίου 1755) από τον Οίκο του Σβάρτσενμπεργκ ήταν κόρη του Πρίγκιπα του Σβάρτσενμπεργκ και με τον γάμο της έγινε μαργραβίνη του Μπάντεν-Μπάντεν.

## Βιογραφία
Ήταν η μόνη κόρη του Αδάμ Φραγκίσκου του Σβάρτσενμπεργκ και της Ελεονώρας, κόρης του Φερδινάνδου Αυγούστου του Λόμπκοβιτς.

Μνηστεύθηκε τον Λουδοβίκο Γεώργιο του Μπάντεν-Μπάντεν στις 18 Μαρτίου 1721. Η μελλοντική πεθερά της ταξίδεψε στη Βιέννη για να ζητήσει άδεια από τον Κάρολο ΣΤ΄ της Αγίας Ρωμαϊκής Αυτοκρατορίας. Η άδεια χορηγήθηκε και η Μαρία Άννα παντρεύτηκε στις 8 Απριλίου 1721 στο Κάστρο του Τσέσκι Κρούμλοβ.

## Οικογένεια
Παντρεύτηκε το 1721 τον Λουδοβίκο Γεώργιο του Μπάντεν-Μπάντεν και είχε τέκνα:
* *Ελισάβετ* Αυγούστα (1726 - 1789, παντρεύτηκε στις 2 Φεβρουαρίου 1755 τον Μίχαελ Βέντσελ, Κόμη του Άλταν.
* Kάρολος Λουδοβίκος Δαμιανός (1728 - 1734), Διάδοχος Πρίγκιπας του Μπάντεν-Μπάντεν.
* Γεώργιος Λουδοβίκος (1736 - 1737).
* Ιωάννα (28 - 29 Απριλίου 1737).

## Βιβλιογραφικές αναφορές


Κατηγορία:Οίκος του Τσέρινγκεν
Κατηγορία:Μαργραβίνες του Μπάντεν-Μπάντεν
Νησί του Χονγκ Κονγκ

Το **Νησί του Χονγκ Κονγκ**, είναι ένα νησί στο Χονγκ Κονγκ, στην Κίνα. Αποτελεί το δεύτερο μεγαλύτερο νησί του Χονγκ Κονγκ, ενώ η έκτασή του, 78 τετραγωνικά χιλιόμετρα, αντιπροσωπεύει περίπου το 7% της συνολικής έκτασης του Χονγκ Κονγκ. Ψηλότερο σημείο στο νησί είναι η κορυφή Βικτώρια (552 μέτρα). Έχει πληθυσμό 1.289.500 ατόμων.

Το Νησί του Χονγκ Κονγκ, μαζί με την πόλη Κοουλούν αποτελούν το κέντρο του Χονγκ Κονγκ. Στο νησί βρίσκονται τα περισσότερα κυβερνητικά κτήρια, όπως το Νομοθετικό Συμβούλιο, και το γραφείο του Κυβερνήτη.

Παρόλο που δεν υπάρχει καμία γέφυρα που να ενώνει την Κοουλούν με το νησί του Χονγκ Κονγκ, αυτό έχει πλήρης σύνδεση με την υπόλοιπη περιοχή. Εκεί καταλήγουν πολλές γραμμές από το Μετρό του Χονγκ Κονγκ. Επίσης υπάρχουν πάμπολλα μικρά φέρι τα οποία εκτελούν συχνά το δρομολόγιο Κοουλούν-νησί του Χονγκ Κονγκ.

## Ιστορία
Το 1842, κατά τον πρώτο πόλεμο του Οπίου, το νησί καταλήφθηκε από τον Βρετανικό στρατό και λίγο μετά ανακηρύχθηκε σε Βασιλική αποικία. Έτσι αποτέλεσε την αρχή της αποικιοκρατίας του Χονγκ Κονγκ, η οποία κράτησε έως το 1997. 

Στην διάρκεια του δεύτερου παγκοσμίου πολέμου, το νησί καταλήφθηκε από τον Ιαπωνικό στρατό. Η κατοχή κράτησε την περίοδο 1941-1945, όποτε και απελευθερώθηκε από του Βρετανούς.

## Εικόνες
μικρογραφία|427x427εσ|Στο βάθος, το Νησί του Χονγκ Κονγκ. Από τα βουνά που φαίνονται, διακρίνεται η κορυφή Βικτωρίας, το ψηλότερο σημείο του νησιού.

Αρχείο:香港,Hong Kong from airplane(航空写真) - panoramio.jpg|Σε πρώτη όψη το Νησί του Χονγκ Κονγκ. Πιο βαθιά, η πόλη Κοουλούν. Το βόρειο τμήμα του Νησιού είναι και το πιο αστικοποιημένο και πυκνοκατοικημένο.
Αρχείο:"Twinkling Star" Homg Kong. (16061708995).jpg|Φέρι εκτελούν συχνά το δρομολόγιο Κοουλούν- Νησί του Χονγκ Κονγκ
Αρχείο:Bright cityscape at night (Unsplash).jpg|Η θέα από την Κορυφή Βικτωρία


## Παραπομπές


## Εξωτερικοί σύνδεσμοι
* 

Κατηγορία:Γεωγραφία του Χονγκ Κονγκ
Κατηγορία:Χονγκ Κονγκ
W3Schools

Το **W3Schools** είναι ιστότοπος εκμάθησης προγραματισμού. Διαθέτει δωρεάν μαθήματα σε θέματα όπως η HTML, η CSS, η Python, η C, η Java κ.α.

Ο ιστότοπος δημιουργήθηκε το 1998. Το όνομα του προέρχεται από τα αρχικά *World Wide Web*, αλλά δεν έχει σχέση με το W3C (World Wide Web Consortium). Δραστηριοποιείται από την Refsnes Data στη Νορβηγία.

Ο ιστότοπος προσφέρει προχωρημένα μαθήματα και διπλώματα επί πληρωμή. 

Ο ιστότοπος επίσης δημοσιεύει δωρεάν HTML Templates.

## Αναφορές

Κατηγορία:Ανάπτυξη λογισμικού
Κατηγορία:Επιχειρήσεις της Νορβηγίας
Κατηγορία:Ιστότοποι
Γερτρούδη της Βάδης

Η **Γερτρούδη**, γερμ.: Gertrude von Baden von Zähringen (πριν από το 1160 - πριν από το 1225) ήταν κόρη του μαργράβου του Μπάντεν και με τον γάμο της έγινε κόμισσα του Ντάγκσμπουργκ. 

## Βιογραφία
Ήταν η μόνη κόρη του Χέρμαν Γ΄ μαργράβου του Μπάντεν και της συζύγου του Μπέρτας του Tύμπινγκεν.

## Οικογένεια
Παντρεύτηκε το 1180 με τον Αλβέρτο Β΄ του Ντάγκσμπουργκ (1212). Μαζί του είχε δύο γιους, τον Ερρίκο και τον Γουλιέλμο, και μία κόρη, τη Γερτρούδη (1225). Και οι δύο γιοι σκοτώθηκαν σε μία κονταρομαχία (turnois) στο Άνταϊν το 1202, έτσι ώστε ο ευγενής Οίκος του συζύγου της, αυτός των Eτιχονιδών, εξέλιπε από άρρενα μέλη με το τέλος του Αλβέρτου Β΄ το 1211. Αυτό άφησε την κόρη της Γερτρούδη ως κληρονόμο της κομητείας του Ντάγκσμπουργκ.

Η κόρη της Γερτρούδη παντρεύτηκε το 1206 στον πρώτο της γάμο με τον Θεοβάλδο Α΄ δούκα της Λωρραίνης  Το 1217 παντρεύτηκε τον δεύτερο σύζυγό της, τον Θεοβάλδο Δ΄ κόμη της Καμπανίας, ο οποίος ήταν επίσης βασιλιάς της Ναβάρρας από το 1234 ως Θεοβάλδος Α΄. Ο Θεοβάλδος ωστόσο την απέπεμψε (διαζεύχθηκε) πριν το 1223. Έτσι αυτή το 1224 παντρεύτηκε τον τρίτο σύζυγό της Σίμωνα Γ΄ του Λάινινγκεν και του Ζάαρμπυκεν (απεβ. 1234/36), γιο του Φρειδερίκου Β΄ κόμη του Λάινινγκεν και του Ζάαρμπρυκεν. Όταν απεβίωσε άτεκνη, ο τρίτος σύζυγός της Σίμων Γ΄ του Λάινινγκεν κληρονόμησε την κομητεία του Ντάγκσμπουργκ, δημιουργώντας έτσι τον κλάδο Λάινινγκεν-Ντάγκσμπουργκ.

## Βιβλιογραφικές αναφορές


## Πηγές
* Β

## Εξωτερικοί σύνδεσμοι
* Gertrud στο Μεσαιωνικό Έργο

Κατηγορία:Γερμανίδες κόμισσες
Κατηγορία:Μαργραβίνες της Βάδης
Κατηγορία:Πριγκίπισσες της Βάδης
Κατηγορία:Οίκος του Τσέρινγκεν
Βαλκανικό Πρωτάθλημα Πήλινου Στόχου 1967

Το **Βαλκανικό Πρωτάθλημα Πήλινου Στόχου 1967** ήταν το πρώτο μεταπολεμικό Βαλκανικό Πρωτάθλημα Πήλινου Στόχου, που διεξήχθη υπό την εποπτεία της Σκοπευτικής Ομοσπονδίας Ελλάδος. Η διοργάνωση πραγματοποιήθηκε στο Σκοπευτήριο του ΟΦΚΟ στην Καισαριανή μεταξύ 21 και 25 Ιουνίου του 1967.

Στο πρωτάθλημα διεξήχθησαν 4 αγωνίσματα ανδρών (2 ατομικά και 2 ομαδικά) και έλαβαν μέρος αθλητές από 5 χώρες. Το αγώνισμα του σκιτ έγινε στις 21–22 Ιουνίου και συμμετείχαν 15 αθλητές από τη Βουλγαρία, την Ελλάδα και τη Ρουμανία. Το τραπ έγινε στις 24–25 Ιουνίου και συμμετείχαν αθλητές από τη Βουλγαρία, τη Γιουγκοσλαβία, την Ελλάδα, τη Ρουμανία και την Τουρκία.

Στον πίνακα των μεταλλίων την πρώτη θέση κατέκτησε η Ρουμανία με 2 χρυσά μετάλλια και 4 συνολικά. Η Ελλάδα κέρδισε τη δεύτερη θέση με 1 χρυσό μετάλλιο και 4 συνολικά. Την τρίτη θέση κατέκτησε η Βουλγαρία με 1 χρυσό μετάλλιο και 3 συνολικά.

## Αποτελέσματα

## Πίνακας μεταλλίων

## Μετέχουσες χώρες
Στο πρωτάθλημα αγωνίστηκαν αθλητές από 5 χώρες.

## Συνθέσεις
Οι συνθέσεις των εθνικών ομάδων ήταν:

*Εθνική Βουλγαρία:
**Σκιτ: Αντόν Μανόλοφ, Ατανάς Τάσεφ, Μουφτάτσιεφ, Τουρλάκοφ
**Τραπ: ;

*Εθνική Γιουγκοσλαβίας:
**Τραπ: Ζάντνικαρ, ;

*Εθνική Ελλάδας (11):
**Σκιτ: Τζώνης Σιστοβάρης, Μενέλαος Μιχαηλίδης, Παπαμάρκου, Παναγιώτης Ξανθάκος, Αδάμ, Κ. Διονυσόπουλος, Ν. Αργύρης
**Τραπ: Γεώργιος Πάγκαλος, Βαγγέλης Καραγιαννίδης, Θ. Αναστασίου, Μάρκος Τζουμάρας

*Εθνική Ρουμανίας:
**Σκιτ: Ντάντσιου, Γκεόργκε Σενκοβίτσι, Μπογκντάν Μαρινέσκου, Αλμπέσκου
**Τραπ: Γκεόργκε Ενάκε, ;

*Εθνική Τουρκίας:
**Τραπ: ;

## Παραπομπές


1967
Κατηγορία:Διοργανώσεις σκοποβολής στην Αθήνα
Κατηγορία:Σκοποβολή το 1967
Γενετικός τόπος

[μικρογραφία|Μέρη ενός τυπικού χρωμοσώματος:
<br>(1) [Αδερφή χρωματίδα

(2) Κεντρομερίδιο

(3) Μικρός βραχίονας (p)

(4) Μακρύς βραχίονας (q)]]
Στη γενετική, ένας **γενετικός τόπος** είναι μια συγκεκριμένη, σταθερή θέση σε ένα χρωμόσωμα όπου εδράζει ένα συγκεκριμένο γονίδιο. Κάθε χρωμόσωμα φέρει πολλά γονίδια, με κάθε γονίδιο να καταλαμβάνει διαφορετική θέση ή τόπο. Στους ανθρώπους, ο συνολικός αριθμός γονιδίων που κωδικοποιούν πρωτεΐνες σε ένα πλήρες απλοειδές σύνολο 23 χρωμοσωμάτων εκτιμάται σε 19.000-20.000. 

Τα γονίδια μπορεί να διαθέτουν διάφορες παραλλαγές γνωστές ως αλληλόμορφα, όπου ένα αλληλόμορφο λέγεται ότι βρίσκεται σε έναν συγκεκριμένο τόπο. Τα διπλοειδή και πολυπλοειδή κύτταρα των οποίων τα χρωμοσώματα έχουν το ίδιο αλληλόμορφο σε μια δεδομένη θέση ονομάζονται ομόζυγα σε σχέση με αυτόν τον τόπο, ενώ εκείνα που έχουν διαφορετικά αλληλόμορφα σε έναν δεδομένο τόπο ονομάζονται ετερόζυγα. Η χαρτογράφηση γονιδίων είναι η διαδικασία προσδιορισμού του συγκεκριμένου τόπου ή των τόπων που είναι υπεύθυνοι για την παραγωγή ενός συγκεκριμένου φαινοτύπου ή βιολογικού χαρακτηριστικού.

## Ονοματολογία
αριστερά|μικρογραφία|500x500εσ|Ανθρώπινο χρωμόσωμα 3.
Ο μικρός βραχίονας ενός χρωμοσώματος ονομάζεται βραχίονας p, ενώ ο μακρύς βραχίονας είναι ο βραχίονας q. Για παράδειγμα, ο γενετικός τόπος ενός τυπικού γονιδίου μπορεί να γραφεί 3p22.1, όπου:

* 3 = χρωμόσωμα 3
* p = μικρός βραχίονας p
* 22 = περιοχή 2, υπο-περιοχή 2 (διαβάζεται "2" "2" και όχι "22")
* 1 = ζώνη 1
Οι κυτταρογενετικές ζώνες είναι περιοχές του χρωμοσώματος που περιέχουν είτε ευχρωματίνη (περιοχές με γονίδια που εκφράζονται) είτε ετεροχρωματίνη (περιοχές με γονίδια που δεν εκφράζονται). Εμφανίζονται διαφορετικές κατά τη χρώση (για παράδειγμα, η ευχρωματίνη εμφανίζεται λευκή και η ετεροχρωματίνη εμφανίζεται μαύρη στη χρώση Giemsa). Μετρώνται από το κεντρομερίδιο προς το τελομερές.

αριστερά|μικρογραφία|Εξήγηση ονοματολογίας γενετικού τόπου γονιδίου 3p22.1
Μια σειρά από τόπους καθορίζονται με παρόμοιο τρόπο. Για παράδειγμα, ο γενετικός τόπος του γονιδίου OCA1 μπορεί να είναι γραμμένος "11q1.4-q2.1", που σημαίνει ότι βρίσκεται στον μακρύ βραχίονα του χρωμοσώματος 11, στη θέση από την περιοχή 1 ζώνη 4 έως την περιοχής 2  ζώνη 1.
Τα άκρα ενός χρωμοσώματος επισημαίνονται "pter" και "qter", και έτσι το "2qter" αναφέρεται στο άκρο του μεγάλου βραχίονα του χρωμοσώματος 2 (ter = terminus, άκρο).

## Δες επίσης

* Γονίδιο
* Χρωμόσωμα
* Καρυότυπος
* Ζώνωση G

## Παραπομπές

Κατηγορία:Γενετική
Κατηγορία:Χρωμοσώματα
Ιωάννα του Χάχμπεργκ-Ζάουζενμπεργκ

Η **Iωάννα**, γερμ.: Johanna von Hachberg-Sausenberg, von Zähringen, Neuchâtel (1485 - 23 Σεπτεμβρίου 1543) από τον Οίκο του Τσέρινγκεν, ήταν κόρη του μαργράβου του Χάχμπεργκ-Ζάουζενμπεργκ και με τον γάμο της έγινε δούκισσα του Λονγκεβίλ. Έγινε ευγενής φεουδάρχης, ως κυρίαρχη κόμισσα του Nεσατέλ το 1503-1512 και το 1529–1543. 

## Βιογραφία
Ήταν το μόνο τέκνο του Φίλιππου μαργράβου του Χάμπεργκ-Ζάουζενμπεργκ και της Μαρίας, κόρης του Αμεδαίου Θ΄ δούκα της Σαβοΐας.

Κληρονόμησε την εξουσία του Nεσατέλ από τον πατέρα της το 1503. Παντρεύτηκε το 1504 με τον Λουδοβίκο Α΄ δούκα του Λονγκεβίλ. Όπως ήταν το έθιμο των γυναικών-ηγεμόνων εκείνη την εποχή, ο σύζυγός της έγινε συγκυβερνήτης. Το 1512 το Νεσατέλ ήταν υπό την κατοχή της Παλαιάς Ελβετικής Συνομοσπονδίας. Ο λόγος ήταν η φιλο-γαλλική πολιτική του συζύγου της και συγκυβερνήτη, η οποία θεωρήθηκε ως απειλή ασφαλείας για την Ελβετία. Η Ιωάννα συμμετείχε ενεργά σε διαπραγματεύσεις με τα Ελβετικά καντόνια, για να διακόψει την κατοχή και να ανακτήσει την πρόσβαση στην κομητεία· όταν έγινε χήρα το 1516 η θέση της στις διαπραγματεύσεις βελτιώθηκε. Η κατοχή του Nεσατέλ σταμάτησε το 1529 και η Ιωάννα μπόρεσε να συνεχίσει την εξουσία της.

## Οικογένεια
Παντρεύτηκε το 1504 τον Λουδοβίκο Α΄ του Οίκου της Ορλεάνης δούκα του Λονγκεβίλ και είχε τέκνα:
* Κλωντ/Κλαύδιος (1508 - 9 Νοεμβρίου 1524), δούκας του Λονγκεβίλ και ευγενής της Γαλλίας, απεβ. 16 ετών.
* Λουδοβίκος Β΄ (1510 - 9 Ιουνίου 1537), δούκας του Λονγκεβίλ. Νυμφεύτηκε τη Μαρία της Λωρραίνης-Γκιζ.
* Φραγκίσκος (1513–1548), μαρκήσιος του Ρότελιν. Νυμφεύτηκε τη Ζακελίν ντε Ροάν και είχε τέκνα:
** Λεονόρ δούκας του Λονγκεβίλ και 
** Φραγκίσκη.
* Καρλόττα (1512–1549), *μαντεμουαζέλ ντε Λονγκεβίλ* πριν από το γάμο της με τον Φίλιππο του Οίκου της Σαβοΐας δούκα του Νεμούρ.

## Υστεροφημία
Το 1943, ένας δρόμος στο Nεσατέλ, η οδός *Jehanne de Hochberg*, πήρε το όνομα από αυτήν.

## Βιβλιογραφικές αναφορές
* Frédéric de Chambrier: Histoire de Neuchâtel et Valangin jusqu'à l'avénement de la maison de Prusse. Neuchâtel 1840, S. 292–319

## Παραπομπές σε πηγές


Κατηγορία:Οίκος του Τσέρινγκεν
Αυγούστα Μαρία του Χόλσταϊν-Γκόττορπ

Η **Αυγούστα-Μαρία**, γερμ.: Augusta Marie von Holstein-Gottorp (1649-1728) από τον Οίκο του Σλέσβιχ-Χόλσταϊν-Γκόττορπ ήταν γερμανίδα ευγενής γυναίκα, κόρη του δούκα του Σ.Χ.Γκόττορπ, που με τον γάμο της έγινε μαργραβίνα του Μπάντεν-Ντούρλαχ.

## Βιογραφία
Ήταν η έκτη κόρη του Φρειδερίκου Γ΄ δούκα του Σ.Χ.Γκόττορπ και της Mαρίας-Ελισάβετ των Βέττιν, κόρης του Ιωάννη-Γεωργίου Α΄ εκλέκτορα της Σαξονίας. Η κόρης της Aλμπερτίνα-Φρειδερίκη, είχε εγγονή την Αικατερίνη Β΄ της Ρωσίας, μητέρα του Παύλου της Ρωσίας.

## Οικογένεια
Παντρεύτηκε τον Φρειδερίκο Ζ΄ των Τσέρινγκεν μάργραβο του Μπάντεν-Ντούρλαχ στις 15 Μαΐου 1670 στο Χούζουμ. Είχαν τα ακόλουθα παιδιά:
* Φρειδερίκος-Μάγκνος (13 Ιανουαρίου 1672 - 24 Φεβρουαρίου 1672), απεβ. νήπιο.
* Φρειδερίκη-Αυγούστα (21 Ιουνίου 1673 - 24 Ιουλίου 1674), απεβ. 1 έτους.
* Χριστίνα-Σοφία (17 Δεκεμβρίου 1674 - 22 Ιανουαρίου 1676), απεβ. 2 ετών.
* Kλαυδία-Μαγδαληνή-Ελισάβετ (15 Νοεμβρίου 1675 - 18 Απριλίου 1676), απεβ. 1 έτους.
* Αικατερίνη (10 Οκτωβρίου 1677 - 11 Αυγούστου 1746), το 1701 παντρεύτηκε τον Ιωάννη-Φρειδερίκο κόμη του Λάινινγκεν-Χάρτενμπουργκ.
* Κάρολος Γ΄ Γουλιέλμος (17 Ιανουαρίου 1679 - 12 Μαΐου 1738), μάργραβος του Μπάντεν-Ντούρλαχ.
* Ιωάννα-Ελισάβετ (3 Οκτωβρίου 1680 - 2 Ιουλίου 1757), το 1697 παντρεύτηκε τον Έμπερχαρντ-Λουδοβίκο δούκα της Βυρτεμβέργης.
* Aλμπερτίνα-Φρειδερίκη (3 Ιουλίου 1682 - 22 Δεκεμβρίου 1755), το 1704 παντρεύτηκε τον Χριστιανό-Αύγουστο των Σ.Χ.Γκόττορπ πρίγκιπα του Οιτίν.
* Χριστόφορος (9 Οκτωβρίου 1684 - 2 Μαΐου 1723), παντρεύτηκε τη Mαρία-Χριστίνα-Φελίτσιτας τσου Λάινινγκεν-Ντάγκσμπουργκ-Φάλκενμπουργκ-Χάιντεσχαϊμ.
* Καρλόττα-Σοφία (1 Μαρτίου 1686 - 5 Οκτωβρίου 1689), απεβ. 3 ετών.
* Μαρία-Άννα (9 Ιουλίου 1688 - 8 Μαρτίου 1689), απεβ. 1 έτους.

## Πρόγονοι


## Παραπομπές σε πηγές


Κατηγορία:Οίκος του Σλέσβιχ-Χόλσταϊν-Γκόττορπ
Κατηγορία:Μαργραβίνες της Βάδης
Πανεπιστήμιο Μπράουν

Το **Πανεπιστήμιο Μπράουν** (αγγλικά: *Brown University*), είναι ένα ιδιωτικό ερευνητικό πανεπιστήμιο που βρίσκεται στην αμερικανική πολιτεία του Ρόουντ Άιλαντ, και συγκεκριμένα στην πόλη Πρόβιντενς. Είναι ένα από τα οκτώ πανεπιστήμια που ανήκει στην ομάδα των Ivy League, τα οποία θεωρούνται από πολλούς τα καλύτερα πανεπιστήμια στις Ηνωμένες Πολιτείες. 

Έχοντας ιδρυθεί το 1764, το Μπράουν είναι το 7ο παλαιότερο ανώτατο εκπαιδευτικό ίδρυμα στις ΗΠΑ, και ένα από τα εννέα "αποικιακά κολλέγια", τα οποία ιδρύθηκαν πριν από την Αμερικανική Επανάσταση.

Το Πανεπιστήμιο Μπράουν, αποτελεί ένα από τα πιο επιλεκτικά πανεπιστήμια στις ΗΠΑ, με το ποσοστό αποδοχής φοιτητών για το 2021, να ανέρχεται σε 5.4%.

## Ιστορία
Το Πανεπιστήμιο Μπράουν, ιδρύθηκε το 1764 και είναι το 7ο παλαιότερο πανεπιστήμιο των ΗΠΑ, ενώ ήταν και το πρώτο πανεπιστήμιο στις ΗΠΑ που έκανε δεκτούς μαθητές ανεξάρτητα από τη θρησκεία τους. Ήταν επίσης από τα πρώτα πανεπιστήμια που προσέφεραν μεταπτυχιακούς και διδακτορικούς τίτλους σε φοιτητές. 

Το 1969, το Μπράουν υιοθέτησε ένα πρωτοποριακό "ανοιχτό" πρόγραμμα σπουδών, το οποίο διατηρεί μέχρι και σήμερα. Αυτό έκανε το πανεπιστήμιο πιο ελκυστικό για τους φοιτητές. 

Το 1971, το Κολέγιο Πέμπροουκ, το γυναικείο κολέγιο του Μπράουν, συγχωνεύτηκε με το υπόλοιπο πανεπιστήμιο. Το 2001, η Αφροαμερικανίδα Ρουθ Σίμονς ανέλαβε πρύτανης του πανεπιστημίου και υπήρξε η πρώτη έγχρωμη πρύτανης του Μπράουν.

## Αξιολόγηση και κατάταξη
Το Πανεπιστήμιο Μπράουν, είναι διαπιστευμένο από την Επιτροπή Ανώτατης Εκπαίδευσης της Νέας Αγγλίας. 

Η Wall Street Journal/Times Higher Education, κατέταξε το Μπράουν για το 2022 στην 6η θέση στη λίστα με τα καλύτερα πανεπιστήμια στις Ηνωμένες Πολιτείες. Η *[[U.S. News & World Report]]* κατέταξε το Μπράουν για το 2021 στην 14η θέση μεταξύ των καλύτερων πανεπιστημίων των ΗΠΑ. Στην παγκόσμια κατάταξη σύμφωνα με το *U.S. News & World Report* για το 2022, το πανεπιστήμιο λαμβάνει την 119η θέση, ενώ σύμφωνα με την Times Higher Education το Μπράουν κατατάσσεται στην 64η θέση.

## Προσωπικότητες που συνδέονται με το Μπράουν
Επτά βραβευμένοι με Βραβείο Νόμπελ συνδέονται με το Μπράουν (Γκρεγκ Μελό, Τζ. Μάικλ Κόστερλιτζ, Λέον Νιλ Κούπερ, Βέρνον Λ. Σμιθ, Λαρς Ονσάγκερ, Τζορτζ Σνελ και Τζωρτζ Στίγκλερ).

Άλλοι σημαντικοί απόφοιτοι του Μπράουν είναι οι:

* Χόρας Μαν, Αμερικανός πολιτικός
* Σάμιουελ Γκρίντλεϊ Χάου, Αμερικανός ακτιβιστής και πολέμιος της δουλείας
* Τσάρλς Έβανς Χιους, Αμερικανός πολιτικός
* Τζον Σκάλι, Αμερικανός πολιτικός
* Τζάνετ Γέλεν, Αμερικανίδα πολιτικός
* Τζον Φιτζέραλντ Κένεντι Τζούνιορ, Αμερικανός δικηγόρος και γιός του Τζον Φ. Κένεντι
* Τοντ Χέινς, Αμερικανός σκηνοθέτης
* Λόρα Λίνεϊ, Αμερικανίδα ηθοποιός
* Άντριου Γιανγκ, Αμερικανός πολιτικός
* Τζορτζ Λίνκολν Ρόκγουελ, Αμερικανός πολιτικός του Αμερικανικού Ναζιστικού Κόμματος
* Έμα Γουάτσον, Αγγλίδα ηθοποιός

## Παραπομπές


## Εξωτερικοί σύνδεσμοι

*

Μπραουν
Κατηγορία:Πανεπιστήμια της Ivy League
Κατηγορία:Ρόουντ Άιλαντ
Επαρχία Λούντα Νόρτε

Η **Λούντα Νόρτε** ) είναι επαρχία της Ανγκόλας. Έχει έκταση 103.760&nbsp;χλμ² και πληθυσμό 862.566 κατοίκους. Ο πρώτος πρόεδρος της Ανγκόλας, Αγκοστίνιο Νέτο όρισε τη Λουκάπα επαρχιακή πρωτεύουσα μετά την ανεξαρτησία, αλλά η πρωτεύουσα μεταφέρθηκε αργότερα στο Ντούντο. Η επαρχία συνορεύει με τη Λαϊκή Δημοκρατία του Κονγκό στα βορειοανατολικά και τη Λούντα Σουλ στα νότια. Η επαρχία είναι πλούσια σε χρυσό και διαμάντια, αλλά παραμένει σε μεγάλο βαθμό υπανάπτυκτη και φτωχή. Η UNITA χρησιμοποίησε τα χρήματα που συγκεντρώθηκαν από την πώληση διαμαντιών για να χρηματοδοτήσει τις πολεμικές της επιχειρήσεις. Η κοιλάδα του ποταμού Κουάνγκο, η πλουσιότερη περιοχή διαμαντιών της Ανγκόλας βρίσκεται στην επαρχία. Η εξόρυξη γίνεται από εταιρείες όπως η De Beers και η Endiama. Η επαρχία Λούντα της οποίας η πρωτεύουσα ήταν το Σαουρίμο δημιουργήθηκε από την πορτογαλική αποικιακή διοίκηση στις 13 Ιουλίου 1895. Χωρίστηκε στις υποδιαιρέσεις Λούντα-Σουλ (Νότια Λούντα) και Λούντα-Νόρτε (Βόρεια Λούντα) μέσω μιας συνταγματικής πράξης το 1978 από την κυβέρνηση του Λαϊκού Κινήματος για την Ελευθερία της Ανγκόλας (MPLA). Η εξόρυξη σιδήρου και μαγγανίου είναι επίσης σημαντικές οικονομικές δραστηριότητες. Είναι γνωστή για τα γλυπτά της. Το πιο γνωστό είναι το Ο Στοχαστής (*O Pensador*), ένα γλυπτό ενός άνδρα που κρατά το κεφάλι του. Είναι πλούσια σε χλωρίδα και πανίδα.

Η επαρχία κατοικείται από Σόκουε, Λούντα και άλλες εθνικές ομάδες. Πολλοί τουρίστες επισκέπτονται το εθνογραφικό μουσείο που βρίσκεται στην επαρχία. Κατά τη διάρκεια του εμφυλίου πολέμου της Ανγκόλας (1975-2002) πολλοί άμαχοι σκοτώθηκαν στις συγκρούσεις μεταξύ της Εθνικής Ένωσης για την Ολική Ανεξαρτησία της Ανγκόλας (UNITA) και των Ενόπλων Δυνάμεων της Ανγκόλας (FAA). Επηρεάστηκαν επίσης οι εργασίες εξόρυξης διαμαντιών. Πολλές νάρκες ξηράς από τη διάρκεια του εμφυλίου πολέμου εξακολουθούν να υπάρχουν στην επαρχία. Η λέπρα και η ελεφαντίαση είναι οι κυριότερες ασθένειες που πλήττουν την επαρχία.

## Δήμοι και κοινότητες
Η επαρχία Λούντα Νόρτε περιέχει τις ακόλουθες κοινότητες (*comunas*), ταξινομημένες υπό τους αντίστοιχους δήμους τους:

* **Δήμος Καμπούλο:** - **[[Καμπούλο]]**, Κανζάρ, Κατσίμο, Λούια
* **Δήμος Καουνγκούλο:** - Καμασίλο, **[[Καουνγκούλα]]**
* **Δήμος Καπέμπα-Καμουλέμπα:** - **[[Καπέντα-Καμουλέμπα]]**, Σίνγκε
* **Δήμος Κουάνγκο:** - **[[Κουάνγκο (Ανγκόλα)|Κουάνγκο]]**, Λουρέμο
* **Δήμος Κουίλο:** - Καλουάνγκο, **[[Κουίλο]]**
* **Δήμος Λόβουα:** - **[[Λόβουα]]**
* **Δήμος Λουκάπα:** - Καμισόμπο, Καπάια, **[[Λουκάπα]]**, Σα Κασάου
* **Δήμος Λουμπάλο:** - Λουάνγκουε, **[[Λουμπάλο]]**, Μουβουλέγκε
* **Δήμος Σα-Μουτέμπα:** - Ιόνγκο, Κασάνζε-Καλουκάλα, **[[Σα-Μουτέμπα]]**
* **Δήμος Τσιτάτο:** - Λουατσίμο, **[[Ντούντο]]-Τσιτάτο**

## Παραπομπές


## Βιβλιογραφία

* 
* 
* 
* 
* 

## Εξωτερικοί σύνδεσμοι

* Πληροφορίες από το geoview.info

Λουντα Νορτε
Ζέτα Αποστόλου

Η **Ζέτα Αποστόλου** είναι Ελληνίδα ηθοποιός του κινηματογράφου, του θεάτρου και της τηλεόρασης. Κατά την δεκαετία του 1960 μαζί με την Γκιζέλα Ντάλι υπήρξε μια από τις πιο αισθησιακές ηθοποιούς της εποχής.

## Πρώτα χρόνια
Η Αποστόλου γεννήθηκε στον Αθανάσιο Διάκο Φωκίδας και είναι αδελφή της επίσης ηθοποιού Νατάσας Αποστόλου. Σπούδασε υποκριτική στη Δραματική Σχολή του Λυκούργου Σταυράκου.

## Καριέρα
Ξεκίνησε την καριέρα της πρώτα στο θέατρο με την παράσταση "Οδός Ονείρων" του Μάνου Χατζιδάκι και έπειτα στον κινηματογράφο το 1960 με τις ταινίες *[[Σουσουράδα]]* του Ηλία Μαχαίρα και *[[Θυσιάστηκα για το παιδί μου]]* του Κώστα Στράντζαλη. Ωστόσο, έγινε ευρύτερα γνωστή όταν συνεργάστηκε με τη Φίνος Φιλμ και συμμετείχε στην ταινία *[[Αμόκ]]*  του Ντίνου Δημόπουλου, δίπλα στον Λευτέρη Βουρνά και τον Σπύρο Καλογήρου. Σε αυτήν την ταινία η Αποστόλου εμφανίστηκε για πρώτη φορά με ακάλυπτο το στήθος της και αυτό είχε σαν αποτέλεσμα να υπάρξουν έντονες αντιδράσεις από μεγάλη μερίδα του Τύπου. Ωστόσο, η ταινία υπήρξε μια εμπορική επιτυχία και πήρε μέρος στο εξωτερικό σε πολλά κινηματογραφικά φεστιβάλ.

Κατά την δεκαετία του 1960 συμμετείχε σε πολύ γνωστές ταινίες όπως: *[[Ο Κλέαρχος, η Μαρίνα και ο κοντός (ταινία, 1961)|Ο Κλέαρχος η Μαρίνα και ο κοντός]]* (1961) του Νίκου Τσιφόρου, *[[Το χώμα βάφτηκε κόκκινο]]* (1965) του Βασίλη Γεωργιάδη, *[[Το ρεμάλι της Φωκίωνος Νέγρη|Το Ρεμάλι της Φωκίωνος Νέγρη]]* (1965) του Κώστα Καραγιάννη και *[[Πόθοι στον καταραμένο βάλτο]]* (1966) του Γρηγόρη Γρηγορίου.

Επίσης το 1965 πρωταγωνίστησε στη Γαλλο-ελληνική ταινία *[[Τα σκυλιά της νύχτας]]* () του Ουίλι Ροζιέ δίπλα στον Ζορζ Ριβιέρ και την Ξένια Καλογεροπούλου.

Το 1966 συμμετείχε στην επιθεώρηση «Σκούπα και φαράσι» που ανέβηκε με μεγάλη επιτυχία στο θέατρο Αυλαία της Θεσσαλονίκης από τον μουσικό θιάσο Νίκου Σταυρίδη - Κούλη Στολίγκα. 

Το 1969 συμμετείχε στην σατιρική επιθεώρηση «Μια νύχτα στο φεγγάρι» που ανέβηκε στο στρατιωτικό θέατρο της Θεσσαλονίκης από τον μουσικό θιάσο Νίκου Αθερινού - Μενέλαου Θεοφανίδη. 

Η Αποστόλου συνέχισε να παίζει σε ταινίες μέχρι τις αρχές της δεκαετίας του 1970 και τη δεκαετία του 1980 μεταπήδησε στον χώρο της βιντεοκασέτας, ενώ κατά την δεκαετία του '90 και ύστερα άρχισε να εμφανίζεται σε τηλεοπτικές σειρές όπως ο *[[Αστυνόμος Θανάσης Παπαθανάσης]]* και το *[[Τμήμα Ηθών (σειρά)|Τμήμα Ηθών]]*.

## Φιλμογραφία
### Κινηματογράφος

### Τηλεόραση

## Παραπομπές

## Εξωτερικοί σύνδεσμοι
*Η 

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Ζώνωση G

μικρογραφία|Καρυότυπος άντρα XY όπου είναι εμφανείς οι ζώνες χρωματισμένες με χρωστική Γκίμσα.
Η **ζώνωση G** (λέγεται και ζώνωση Γκίμσα) είναι μια τεχνική που χρησιμοποιείται στην κυτταρογενετική για την παραγωγή ενός ορατού καρυότυπου μέσω της χρώσης των συμπυκνωμένων χρωμοσωμάτων. Η τεχνική αυτή είναι χρήσιμη για τον εντοπισμό γενετικών διαταραχών μέσω της φωτογραφικής αναπαράστασης ολόκληρου του συνόλου των χρωμοσωμάτων.

Τα χρωμοσώματα στη φάση της μετάφασης υποβάλλονται σε επεξεργασία με θρυψίνη (πρωτεολυτικό ένζυμο) και χρωματίζονται με χρωστική Γκίμσα. Οι περιοχές με ετεροχρωματίνη, οι οποίες είναι πλούσιες σε αδενίνη και θυμίνη και σχετικά φτωχές σε γονίδια, χρωματίζονται με πιο σκοτεινό χρώμα στη ζώνωση G. Αντίθετα, λιγότερο συμπυκνωμένες περιοχές με ευχρωματίνη, οι οποίες είναι πλούσιες σε γουανίνη και κυτοσίνη και μεταγραφικά ενεργές, απορροφούν λιγότερη χρωστική Γκίμσα και εμφανίζονται πιο φωτεινές. Οι ζώνες αριθμούνται σε κάθε βραχίονα του χρωμοσώματος από το κεντρομερίδιο έως το τελομερές. Αυτό το σύστημα αρίθμησης επιτρέπει σε κάθε ζώνη του χρωμοσώματος να αναγνωριστεί και να περιγραφεί με ακρίβεια. Το αντίστροφο της ζώνωσης G ονομάζεται ζώνωση R. Η ζώνωση μπορεί να χρησιμοποιηθεί για τον εντοπισμό χρωμοσωμικών ανωμαλιών, όπως οι μετατοπίσεις, επειδή υπάρχει ένα μοναδικό μοτίβο φωτεινών και σκοτεινών ζωνών για κάθε χρωμόσωμα.

Είναι δύσκολο να αναγνωριστούν και να ομαδοποιηθούν τα χρωμοσώματα με βάση την απλή χρώση, επειδή το ομοιόμορφο χρώμα των δομών καθιστά δύσκολη τη διάκριση μεταξύ των διαφορετικών χρωμοσωμάτων. Επομένως, ήταν απαραίτητες οι τεχνικές όπως η ζώνωση G για να δημιουργηθούν ζώνες στα χρωμοσώματα. Αυτές οι ζώνες είναι ίδιες στα ομόλογα χρωμοσώματα, κάτι το οποίο δίνει την δυνατότητα ευκολότερης και ακριβέστερης σύγκρισης μεταξύ τους. Όσο λιγότερο συμπυκνωμένα είναι τα χρωμοσώματα, τόσο περισσότερες ζώνες εμφανίζονται. Αυτό σημαίνει ότι τα διαφορετικά χρωμοσώματα είναι πιο διακριτά στην προφάση από ό,τι στη μεταφάση.

Άλλες τεχνικές κυτταρογενετικής ζώνωσης αναφέρονται παρακάτω:

## Παραπομπές

Κατηγορία:Χρωμοσώματα